সপ্তমীর বিকেলে প্রকাশ্যেই গুলি চলল কামারহাটির এক শপিং মলের সামনে। ওই ঘটনায় একজনের মৃত্যু হয়েছে। মৃতের নাম মহম্মদ কুদ্দুস ওরফে নান্নে। মৃতের বিরুদ্ধেও একাধিক পুলিশি অভিযোগ রয়েছে। উৎসবের আবহে এমন ঘটনা ঘটায় স্বাভাবিকভাবেই আতঙ্ক ছড়িয়েছে এলাকায়।
পুলিশ সূত্রের খবর, এদিন পরিবারের সদস্যদের নিয়ে ওই মলে কেনাকেটা করতে গিয়েছিল কুদ্দুস। মল থেকে বেরিয়ে স্কুটিতে ওঠার সময়েই তাকে লক্ষ্য করে তিন রাউন্ড গুলি চালায় এক যুবক। 
স্থানীয় সূত্রের খবর, গুলি লাগামাত্র মাটিতে লুটিয়ে পড়ে কুদ্দুস। হাসপাতালে নিয়ে যাওয়া হলে তাকে মৃত বলে ঘোষণা করা হয়।

এই বিষয়ে অন্যান্য খবর

প্রাক্তন স্বামীকে জবাব, ভিড় মলে সব খুললেন মহিলা, সুতোও নেই, ভাইরাল ভিডিও
ধুতি-পাঞ্জাবি পরায় হেনস্থা পরিচালককে, ক্ষোভে ফুটছে বাংলা, দেখুন ভিডিও


পুলিশের প্রাথমিক অনুমান, অভিযুক্ত যুবক অনেকক্ষণ ধরেই কুদ্দুসকে অনুসরণ করেছিল। তারপর সুযোগ বুঝেই সরাসরি গুলি চালিয়ে দেয় সে। মুখে কালো কাপড় চাপা থাকায় তাকে কেউ শনাক্ত করতে পারেনি।
তবে পুলিশ জানাচ্ছে, কুদ্দুসের বিরুদ্ধেও বেশ কয়েকটি অভিযোগ রয়েছে পুলিশের খাতায়। এমনকী, সে দীর্ঘদিন ধরেই পুলিশের চোখে ধুলো দিয়ে পালিয়ে বেড়াচ্ছিল। এক পুলিশ আধিকারিক বলেন, ‘‘কুদ্দুসের বিরুদ্ধেও অভিযোগ রয়েছে। পুলিশ এর খোঁজ করছিল।’’
পুলিশ সূত্রের খবর, পুরনো শত্রুতা বা নিজেদের মধ্যে কোনও বোঝাপড়ার সমস্যার জেরে ওই ঘটনা ঘটে থাকতে পারে। কুদ্দুসের পরিবারের লোকজনকেও জিজ্ঞাসাবাদ করা হবে এ বিষয়ে। সেই সঙ্গে স্থানীয় প্রত্যক্ষদর্শীদেরও বয়ান নেওয়া হবে। তাঁদের বয়ানের উপরে ভিত্তি করে স্কেচও আঁকা হতে পারে। এক পদস্থ পুলিশ আধিকারিকের কথায়, ‘‘সম্ভাব্য সমস্ত বিষয়গুলিই আমরা মাথায় রাখছি।’’